КIуэкIуэ Юрий лэжьыгъэ IуэхукIэ Москва щыхуэзащ «ПроектыщIэхэр пхыгъэкIынымкIэ стратегие жэрдэмхэм я агентствэм» и генеральнэ директор Никитин Андрей
Ахэр тепсэлъыхьащ Къэбэрдей-Балъкъэрым щыIэ инвестицэ щытыкIэр егъэфIэкIуэным, хьэрычэт IэнатIэ мыинхэмрэ курытхэмрэ я проектхэр ядэIыгъыным, административнэ лъэпощхьэпохэр гъэмэщIэным, инвестицэ экономикэм къыхэзылъхьэфынухэм щIыналъэм и унафэщIхэм къагъэув шэсыпIэхэр зыхуэдэм щыгъуазэ защIын папщIэ гъэзэщIакIуэ властым и органхэм я лэжьэкIэм и пщалъэхэр зэтегъэувэным.
Къэбэрдей-Балъкъэрыр хагъэхьащ Урысей Федерацэм и субъектхэм щыIэ инвестицэ щытыкIэм и лъэпкъ рейтингыр дызэрыт илъэсым мэлыжьыхь-накъыгъэ мазэхэм япэу щагъэунэхуну щIыналъэхэм.
Къэбэрдей-Балъкъэрымрэ Стратегие жэрдэмхэмкIэ агенствэмрэ дяпэкIэ зэдэлэжьэну зэгурыIуащ.
КъБР-м и Iэтащхьэмрэ Правительствэмрэ
я пресс-IуэхущIапIэ.
